CELEX: 62010TJ0286
Language: hu
Date: 2012-10-17 00:00:00
Title: A Törvényszék (hetedik tanács) 2012. október 17‑i ítélete.#Fondation de l'Institut de recherche IDIAP kontra Európai Bizottság.#Választottbírósági kikötés – Hatodik kutatási, technológiai fejlesztési és demonstrációs keretprogram – Az Amida, Bacs és Dirac projektekre vonatkozó szerződések – Támogatható költségek – A többletköltségek modellje – A határozatlan idejű munkaszerződéssel rendelkező kutatók fizetése – A szerződő saját forrásainak hiánya.#T-286/10. sz. ügy.

A Törvényszék (hetedik tanács) 2012. október 17-i ítélete – Fondation IDIAP kontra Bizottság
      (T-286/10. sz. ügy)
      „Választottbírósági kikötés – Hatodik kutatási, technológiai fejlesztési és demonstrációs keretprogram – Az Amida, Bacs és Dirac projektekre vonatkozó szerződések – Támogatható költségek – A többletköltségek modellje – A határozatlan idejű munkaszerződéssel rendelkező kutatók fizetése – A szerződő saját forrásainak hiánya”
      1.                     Bírósági eljárás – A Törvényszék előtt választottbírósági kikötés alapján történő keresetindítás – Kutatási, technológiai
            fejlesztési és demonstrációs cselekvési program keretében kötött szerződések – A határozatlan idejű munkaszerződéssel rendelkező
            kutatók fizetései – Többletköltségek – E költségek támogathatóságának a szerződő fél által kinevezett könyvvizsgáló általi
            hitelesítése – A Bizottság által elvégeztetett, e költségek támogathatatlanságát alátámasztó könyvvizsgálat – Megengedhetőség
            – Ugyanezen költségek tekintetében a támogathatóság megállapítására és a visszatérítési követelmény hiányának a megállapítására
            irányuló jogorvoslati kérelem – Megalapozatlan kérelem (EUMSZ 272. cikk; 2321/2002 európai parlamenti és tanácsi rendelet,
            12. cikk,(2) bekezdés, első albekezdés, 14. cikk, (2) bekezdés; az Európai Unió Alapjogi Chartája, 47. cikk) (vö. 61–84.,
            88–96. pont)
      2.                     Bírósági eljárás – Keresetlevél – Alaki követelmények – A felhozott jogalapok rövid ismertetése – Elvont utalás – Elfogadhatatlanság
            (A Bíróság alapokmánya, 21. cikk, első bekezdés; a Törvényszék eljárási szabályzata, 44. cikk, 1. §, c) pont) (vö. 106. pont)
      3.                     Megsemmisítés iránti kereset – Az uniós bíróság hatásköre – Valamely intézmény elleni meghagyás iránti kérelem – Elfogadhatatlanság
            (EUMSZ 263. cikk) (vö. 111. pont)
      4.                     Megsemmisítés iránti kereset – Valójában szerződéses jellegű jogvitára vonatkozó kereset – Az uniós bíróság hatáskörének hiánya
            – Elfogadhatatlanság (EUMSZ 263. cikk) (vö. 113., 114. pont)
      Tárgy
      
         
               Elsődlegesen az EUMSZ 272. cikk alapján előterjesztett kérelem annak a Törvényszék által történő megállapítása iránt, hogy
                  a 2002. június 27-i 1513/2002/EK európai parlamenti és tanácsi határozattal (HL L 232., 1. o.; magyar nyelvű különkiadás 13. fejezet,
                  29. kötet, 576. o.) létrehozott, az Európai Kutatási Térség létrehozásához és az innovációhoz hozzájáruló kutatási, technológiai
                  fejlesztési és demonstrációs tevékenységére vonatkozó hatodik keretprogram (2002–2006) keretében az Európai Bizottsággal kötött,
                  az Amida projektre vonatkozó, 33812. sz. szerződés, a Bacs projektre vonatkozó, 27140. sz. szerződés, valamint a Dirac projektre
                  vonatkozó, 27787. sz. szerződés végrehajtása keretében a felperes részéről felmerült bizonyos költségek visszatéríthetők,
                  és következésképpen a felperesnek nem kell visszafizetnie a Dirac projektre vonatkozó szerződés keretében 98 042,45 eurót,
                  és az Amida projektre vonatkozó szerződés keretében 251 505,76 eurót, valamint másodlagosan, az EUMSZ 263. cikk alapján előterjesztett
                  kérelem egyrészt azon bizottsági határozat megsemmisítése iránt, amellyel a Bizottság megerősítette annak a könyvvizsgálatnak
                  a megállapításait, amely a vitatott költségeket támogathatatlannak minősítette, másrészt pedig a Bizottság arra való kötelezése
                  iránt, hogy az elvégzendő projekteknek a könyvvizsgálatát az eredeti könyvvizsgálatot végzőtől eltérő más társasággal végeztesse
                  el.
               
            Rendelkező rész
      
         
                  1)
               
               
                  
               
               
                  	A Törvényszék a keresetet elutasítja.
               
            
         
                  2)
               
               
                  
               
               
                  	A Törvényszék a Fondation de l’Institut de recherche IDIAP-ot kötelezi arra, hogy viselje a saját költségeit, valamint az
                     Európai Bizottság részéről felmerült költségeket, az ideiglenes intézkedés iránti eljárás költségeit is beleértve.